**Ўзбекистон Республикаси Марказий сайлов комиссиясига  
2022 йил январь - сентябрь ойларида келиб тушган мурожаатларни кўриб чиқиш натижалари тўғрисида**

**АХБОРОТ**

Ўзбекистон Республикаси Марказий сайлов комиссияси томонидан жисмоний ва юридик шахсларнинг ҳуқуқлари, эркинликлари, қонуний манфаатларини ҳимоя қилиш, халқ билан мулоқотини йўлга қўйиш, мурожаатлар билан ишлашини сифат жиҳатидан янги босқичга олиб чиқишга қаратилган кенг кўламли ишлар амалга ошириб келинмоқда.

Марказий сайлов комиссиясига жисмоний ва юридик шахслар томонидан келиб тушаётган мурожаатлар Ўзбекистон Республикаси Сайлов кодекси, “Ўзбекистон Республикасининг референдуми тўғрисида”ги ва “Жисмоний ва юридик шахсларнинг мурожаатлари тўғрисида”ги қонунлари асосида кўриб чиқилмоқда.

Марказий сайлов комиссиясига жисмоний ва юридик шахслардан, хусусан Ўзбекистон Республикаси Президенти виртуал қабулхонаси орқали келиб тушаётган мурожаатларни амалдаги қонунчиликка қатъий амал қилган ҳолда, тўлиқ, холис ва ўз вақтида кўриб чиқилишини ташкил этиш мақсадида Комиссиянинг тадбирлар режаларига асосан жисмоний ва юридик шахсларнинг мурожаатлари билан ишлашнинг аҳволи юзасидан ҳар чорак якунлари бўйича таҳлилий маълумот тайёрланиб, муҳокама қилиниб келинмоқда.

Мурожаатлар таҳлили шуни кўрсатмоқдаки, Марказий сайлов комиссиясига **2022 йилнинг** **1** январидан – 30 сентябрига қадар жами **244**  та мурожаат, шундан **188 таси** Ўзбекистон Республикаси Президентининг виртуал кабулхонаси оркали, **56 таси** фуқаролар томонидан бевосита ташкилотнинг ўзига *(жумладан: 45 таси ёзма, 8 таси оғзаки ва 3 таси Марказий сайлов комиссиясининг расмий веб-сайти орқали)* келиб тушган мурожаатлар бўлиб, уларнинг барчаси 1 октябрга қадар кўриб чиқилган.

**Мурожаатларнинг ҳудудлар кесимидаги ҳолати қуйидагича:**

Қорақалпоғислон Республикасидан **1 та,** Андижон вилоятидан **2 та**, Бухоро вилоятидан **20 та**, Жиззах вилоятидан **5 та**, Навоий вилоятидан **7 та,** Наманган вилоятидан **4 та**, Самарқанд вилоятидан **26 та**, Сирдарё вилоятидан **1 та,** Сурхондарё вилоятидан **47 та**, Фарғона вилоятидан **7 та,** Хоразм вилоятидан **12 та,** Қашқадарё вилоятидан **78 та**, Тошкент вилоятидан **11 та**, Тошкент шаҳридан **23 та** мурожаат келиб тушган.

Марказий сайлов комиссиясига келиб тушган мурожаатларнинг мазмуни қуйидагича:

**10 та** мурожаат Марказий сайлов комиссиясининг фаолиятига оид.

**92 та** мурожаат фуқаролар йиғини раиси(оқсоқоли)ли сайловига оид.

**66 та** мурожаат суд-ҳуқуқ масаласига оид.

46 та мурожаат ижтимоий масалаларга оид.

**12 та** мурожаат ер масаласига оид.

**14 та** мурожаат халқ депутатлари вилоят, туман ва шахар Кенгашларига оид.

**4 та** мурожаатда амалдаги қонунчилликни янада такомиллаштириш юзасидан таклиф берилган.

**Ўзбекистон Республикаси Президентининг виртуал қабулхонасидан ҳамда жисмоний ва юридик шахслар томонидан бевосита ташкилотга келиб тушган 244 та** мурожаатдан:

**15** та мурожаат эгасига Ўзбекистон Республикасининг Конституцияси ҳамда Сайлов кодексининг тегишли моддалари талаблари бўйича ҳуқуқий **тушунтириш берилди.**

**211 та** мурожаат “Жисмоний ва юридик шахсларнинг мурожаатлари тўғрисида”ги Қонуннинг 25-моддасига мувофиқ мазмунан кўриб чиқиш учун ваколатли бўлган давлат органлари ва ташкилотларга тааллуқлилиги бўйича:

**73 таси** Фуқаролар йиғинлари раислари (оқсоқоллари) сайловини ташкил этиш ва ўтказишга кўмаклашувчи вилоятлар, Тошкент шаҳар, туман ва шаҳар комиссияларига;

**47 таси** прокуратура органларига;

**23 таси** вилоят, туман ва шаҳар ҳокимликларига;

**21 таси** ички ишлар органларига;

**10 таси** Суд органларига

**7 тадан** Ўзбекистон Республикаси Маҳалла ва нуронийларни қўллаб-қувватлаш вазирлигига ва Ўзбекистон Республикаси Соғлиқни сақлаш вазирлигига;

**6 таси** Ўзбекистон Республикаси Молия вазирлиги ҳузуридаги бюджетдан ташқари Пенсия жамғармасига;

**3 тадан** Ўзбекистон Республикаси Олий Мажлиси Сенати, Қонунчилик палатасига ҳамда вилоят, туман ва шаҳар сайлов комиссияларига; (Жами 9 та)

**2 тадан** Ўзбекистон Республикаси Марказий банкига, сиёсий партияларга; (Жами 12 та).

**1 тадан** Ўзбекистон Республикаси Адлия вазирлигига, Қорақалпоғистон Республикаси Маҳалла ва нуронийларни қўллаб-қувватлаш вазирлигига, Ўзбекистон Республикаси Олий ва ўрта махсус таълим вазирлигига, Ўзбекистон Республикаси Давлат активларини бошқариш агентлигига юборилди.

**10 та** мурожаат бевосита Марказий сайлов комиссияси ваколатига тааллуқли бўлганлиги сабабли ижобий ҳал этилди.

**8 та** мурожаат муаллифи билан ўтказилган суҳбатдан сўнг, муаллифнинг илтимосига биноан, шунингдек, такрорий мурожаатида янги ҳолат келтириб ўтилмаганлиги сабабли мурожаатни кўриб чиқиш тугатилди.

Ҳисобот даврида бирорта ҳам мурожаат **рад этилмади**.

Келиб тушган сайловга оид мурожаатларни ўрганиш мақсадида Марказий сайлов комиссияси томонидан ишчи гуруҳ тузилди ва вилоят, туман ва шаҳар сайлов комиссиялари томонидан Сайлов кодекси нормаларининг бир хилда қўлланилиши ҳамда маҳаллий Кенгашларнинг бўшаб қолган ўринларига сайловларни ташкил этиш ва ўтказиш амалиёти ўрганилди.

Марказий сайлов комиссияси томонидан сайловларга тайёргарлик кўриш ва уларни ўтказиш чоғида қонунбузилишларининг олдини олиш, мурожаатлардаги ушбу ҳолатларни келтириб чиқараётган омилларни бартараф қилиш, муаммоларга ечим топиш, мурожаатларни таҳлил қилиш асосида қонунчиликни янада такомиллаштиришни назарда тутувчи таклифларни ишлаб чиқиш ва тегишли чора-тадбирларни белгилаб олиниши муҳим аҳамият касб этишини инобатга олган ҳолда, Марказий сайлов комиссияси фаолиятининг асосий йўналишлари ва устувор вазифаларидан келиб чиқиб, 2022 йил учун амалга ошириладиган тадбирлар режаси тасдиқланган.